Publication: Magyar Közlöny
Issue: MK-2000-66 (Year: 2000, Number: 66)
Era: 1990-2004
Section: a 29/1997. (IV. 30.) FM rendelethez]
Paragraph Index: 186

15. Nem minősül erdészeti magánútnak az erdő talaján, annak maradandó károsítása nélkül, de építési jellegű felszíni beavatkozással, idegen anyag elhelyezése nélkül kialakított, egy, legfeljebb két erdőrészletet érintő nyomvonal (közelítő nyom), amelyet egy meghatározott erdőgazdálkodási feladat végrehajtására létesítenek, és amelynek területe az érintett erdőrészletben történő erdőfelújítás idején erdősítésre alkalmas állapotban marad, vagy azzá teszik. 15.1. A közelítő nyom létesítésének engedélyezéséről az erdészeti hatóság az erdőgazdálkodó éves tervének jóváhagyása során dönt. A közelítő nyom létesítésével járó erdőgazdálkodási tevékenység tervezése esetén az éves tervhez a tervezett közelítő nyomot vagy nyomokat ábrázoló 1:10 000 méretarányú térképvázlatot kell csatolni. 15.2. A közelítő nyom létesítésének engedélyezése során az erdészeti hatóság az erdő talajának, egyes felszíni formáknak, a visszamaradó faállománynak, valamint az erdei vízfolyások védelmében feltételeket írhat elő, vagy az engedélyezést megtagadja. A környezetvédelmi miniszter 13/2000. (VI. 26.) KöM rendelete a Fertő-Hanság Nemzeti Park Igazgatóság illetékességi területén lévő egyes védett természeti területek erdőrezervátummá nyilvánításáról

Source: https://magyarkozlony.hu/hivatalos-lapok/6ad7213585c824fd46de69a8e8c596386f92b558/dokumentumok/1870b323a25816858266d09821d7342a184db745/letoltes